Diari Oficial de la Generalitat Valenciana


Sumari del DOGV 9984, del 15-11-2024 (2024/11945)

RESOLUCIÓ de 8 de novembre de 2024, de la Direcció General d’Innovació i Inclusió Educativa, per la qual es resol la convocatòria per a les etapes d’Educació Primària, d’Educació Secundària Obligatòria i Formació Professional Bàsica, de centres sostinguts amb fons públics de la Generalitat Valenciana, durant el curs acadèmic 2024-2025, per a participar en el Projecte d’Innovació Guardabosc.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11546

CVE
:   UHAS-S-4169-51097

Data del document
:   08-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * educació
    * eleccions primàries
    * ensenyament secundari
    * ensenyament professional

Per la Resolució de 7 d’octubre de 2024, de la Direcció General d’Innovació i Inclusió Educativa, es van convocar a les etapes d’Educació Primària, d’Educació Secundària Obligatòria i Formació Professional Bàsica, de centres sostinguts amb fons públics de la Generalitat Valenciana, a participar en el projecte d’innovació «Guardabosc» (DOGV 9955, 11.10.2024)

S’ha publicat en data 4 de novembre de 2024 en la pàgina web de la Conselleria d’Educació, Cultura, Universitats i Ocupació, la Resolució Provisional de l’òrgan instructor de la convocatòria per a les etapes d’Educació Primària, d'Educació Secundària Obligatòria i Formació Professional Bàsica de centres sostinguts amb fons públics de la Generalitat Valenciana, durant el curs acadèmic 2024-2025, a participar en el projecte d’innovació «Guardabosc», i transcorregut el termini de tres dies hàbils per a fer al·legacions, d’acord amb l’apartat resolutiu dècim de la Resolució de 7 d’octubre de 2024.

Comprovada la documentació presentada una vegada transcorregut el termini d’al·legacions i desistiments, i estudiades i, si és el cas, ateses les al·legacions.

En virtut del que disposa l’apartat resolutiu dècim de la Resolució de 7 d’octubre de 2024, de la Direcció General d’Innovació i Inclusió Educativa, es convoca a les etapes d’Educació Primària, d’Educació Secundària Obligatòria i Formació Professional Bàsica, durant el curs acadèmic 2024-2025, a participar en el projecte «Guardabosc»,

RESOLC

*Primer*

Publicar la relació de centres docents seleccionats per a participar en el projecte «Guardabosc» d’acord amb les puntuacions obtingudes segons la baremació i seleccionats per província atenent el principi de territorialitat (annex I).

*Segon*

Publicar la relació de centres docents no seleccionats per a participar en el projecte «Guardabosc» d’acord amb les puntuacions obtingudes segons la baremació i seleccionats per província atenent al principi de territorialitat (annex II).

*Tercer*

Publicar la relació de centres docents que han presentat desistiment en la participació del projecte «Guardabosc» (annex III) i, per consegüent, renuncien a participar-hi.

*Quart*

Informar els centres seleccionats que seran convocats a la formació en una data pròxima, a la qual assistiran les persones coordinadores i participants del projecte de cadascun dels centres seleccionats.

Contra esta resolució, que no posa fi a la via administrativa, es podrà interposar un recurs d’alçada davant de la Secretaria Autonòmica d’Educació en el termini d’un mes a comptar de l’endemà de publicar-se, de conformitat amb el que disposen els articles 112, 114, 115, 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 8 de novembre de 2024

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.